DECIZIA COMISIEI
din 21 mai 2008
de modificare a Deciziei 2003/467/CE privind declarația conform căreia o anumită regiune administrativă din Italia este oficial indemnă de tuberculoză bovină și declarația conform căreia anumite regiuni administrative din Polonia sunt oficial indemne de leucoză enzootică bovină
[notificată cu numărul C(2008) 1876]
(Text cu relevanță pentru SEE)
(2008/404/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa A secțiunea I punctul 4 și anexa D secțiunea I litera E,
întrucât:
(1)
Directiva 64/432/CEE prevede că un stat membru sau anumite părți dintr-un stat membru pot fi declarate oficial indemne de tuberculoză bovină și leucoză enzootică bovină în ceea ce privește cirezile de bovine, sub rezerva respectării anumitor condiții prevăzute de directiva menționată anterior.
(2)
Listele regiunilor din statele membre, declarate indemne de tuberculoză bovină și leucoză enzootică bovină, sunt prevăzute de Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (2).
(3)
Italia a înaintat Comisiei documente care atestă conformitatea cu condițiile corespunzătoare prevăzute de Directiva 64/432/CEE în ceea ce privește toate provinciile din regiunea Veneto pentru ca această regiune să poată fi declarată în mod oficial regiune a Italiei indemnă de tuberculoză bovină.
(4)
În urma evaluării documentației în cauză, regiunea respectivă din Italia ar trebui să fie recunoscută ca regiune a acestui stat membru indemnă de tuberculoză bovină.
(5)
De asemenea, Polonia a înaintat Comisiei documentația care atestă conformitatea cu condițiile corespunzătoare prevăzute de Directiva 64/432/CE în ceea ce privește două regiuni administrative (powiaty) din cadrul unității administrative superioare (voievodat) Małopolskie, pentru ca regiunile respective să fie considerate oficial regiuni ale Poloniei indemne de leucoză enzootică bovină.
(6)
În urma evaluării documentației în cauză, regiunile respective (powiaty) din Polonia ar trebui recunoscute ca regiuni ale acestui stat membru indemne de leucoză enzootică bovină.
(7)
Prin urmare, Decizia 2003/467/CE ar trebui modificată în consecință.
(8)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexele I și III la Decizia 2003/467/CE se modifică în conformitate cu anexa la prezenta Decizie.
Articolul 2
Prezenta decizie se adresează statelor membre.
Adoptată la Bruxelles, 21 mai 2008.